Oblast Ćustendil
Oblast Ćustendil (bugarski: Област Кюстендил) jedna je od 28 oblasti u Bugarskoj. Nalazi se na zapadnom dijelu države i jedina je bugarska oblast koja graniči i sa Srbijom i Makedonijom. Prostire se na površini od 3.084 km2 a sastoji se od 9 općina. Prema podacima iz 2011. godine, u oblasti je živjelo 136.686 stanovnika. Nazvana je prema glavnom i najvećem gradu u oblasti Ćustendilu dok su ostali veći gradovi: Dupnica i Bobov Dol.